Κωνσταντίνος Σαψάλης

Ο Κωνσταντίνος Σαψάλης (Φουρνά Ευρυτανίας, 1939 - Αθήνα, 6 Οκτωβρίου 1999Δήλωση του προέδρου της ΝΔ κ. Καραμανλή για το θάνατο του Κώστα Σαψάλη, 6-10-1999.) ήταν Έλληνας δικηγόρος, βουλευτής Ευρυτανίας από το 1974 ως το 1981 και στη συνέχεια βουλευτής Β΄ Αθηνών.

 Βιογραφία 
Σπούδασε νομικά. Εξελέγη για πρώτη φορά βουλευτής στις εκλογές του 1974 με τη Νέα Δημοκρατία στην Ευρυτανία συγκεντρώνοντας 7.032 σταυρούς.

Επανεξελέγη στην Εκλογική περιφέρεια Α΄ Αθηνών στις εκλογές του 1981, του Νοεμβρίου 1989 και του 1990. Στις 10 Οκτωβρίου 1993 εξέπεσε του βουλευτικού αξιώματος ο Δημήτρης Αβραμόπουλος και την έδρα του κατέλαβε ο Σαψάλης Κοινοβουλευτική θητεία Κ. Σαψάλη στον ιστότοπο του Ελληνικού Κοινοβουλίου, ανάκτηση 24 Ιουλίου 2013.. Η θητεία του τελευταίου στη Βουλή τερματίστηκε το 1996.

Διετέλεσε υφυπουργός Δημόσιας Τάξης στην κυβέρνηση της ΝΔ από τις 3 Δεκεμβρίου 1992 ως τις 13 Οκτωβρίου 1993. Διετέλεσε αντιδήμαρχος Αθηναίων και γενικός γραμματέας Δημοσίας ΤάξεωςΕυρυτάνες Πολιτικοί από το 1821 μέχρι σήμερα και η ανάπτυξη του τόπου μας , άρθρο του καθ. ΑΠΘ Θ. Γιαννακόπουλου, ανάκτηση 24 Ιουλίου 2013..

Πέθανε στην Αθήνα, σε ηλικία 60 ετών.Πρακτικά συνεδριάσεως της Βουλής, 6 Οκτωβρίου 1999, ανάκτηση 24 Ιουλίου 2013. Η κηδεία του έγινε στις 8 Οκτωβρίου 1999 από τον ιερό ναό Αγίου Διονυσίου Αρεοπαγίτου (Σκουφά) και η ταφή του στα Φουρνά.εφ. Τα Νέα, φύλλο 7ης Οκτωβρίου 1999, στήλη Κοινωνικά. Κατέλιπε μία κόρη και τη σύζυγό του, Τίνα.

 Παραπομπές 

 Πηγές 


Κατηγορία:Έλληνες δικηγόροι του 20ού αιώνα
Κατηγορία:Βουλευτές Ευρυτανίας
Κατηγορία:Έλληνες υφυπουργοί Δημοσίας Τάξης
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές Α΄ Αθηνών